open-index/open-wikipedia-markdown huggingface dataset:
Mangapei

**Mengapei** asalna ima hata bona *"Ape"* antusanna ima marampar sangape marrerak. Hata *"ape"* ditamba hata patujolohon *"ma"* dohot hata marpangihut *"i"* sahinggo manjadi *"mangapei"* antusanna ima mangela batang ni eme namarampar/namarrerak harani panganan ni monci.

Mangapei ima istilah di alak Mandailing ima paiaskon eme di saba, mangela batang dohot bulung nasego harana di pangan monci. Anggo indape dipaias, monci onma hama napaling rakus mangan eme apalagi eme madung boltok sangape mulai ruar. Harani i mada angkon na diapei do saba pala adong nida panganan ni monci. Satiop rumpun dipareso tarutamo bariba ngon toru, batang dohot bulung nasego harani panganan ni monci di paias mai, biasona mangapei inda i padohot daganak harana angkon manat do mangkarejoonna. Mangapei on madung do manjadi kabiasoan di luat Mandailing pala saba hurang degesna harana adong bala ni monci. Anso markurang monci di saba adong buse cara tradisonal nabiaso di karejohon ima paias duhut natopak di gadu di humaliang ni saba. Paias gadu biasona idokon mai mangarabi duru. Gadu ima batas ni lupak nasada dohot nalainnai biasona gaduon ima tano naipajunjun tarsongon bedengan bolakna kira kira 50 cm, selaian pambatas ni saba gadu biaso digunaon manjadi dalan sangape disuani torung, ciak-ciak(sangge-sangge) sangape suan-suanan nalain harana anggo inda di suani manjadi ma on duru sarang ni monci

## Sumberna
Manjombur

**Manjombur** *ima* sada karejo pahiang eme na baru isabi. Manyabi bisa didokon ima panen.Manjombur biasona ibaen pakek amparan sangape tare-tare.  Manjombur biasona ikarejoon di halaman na bolak, di jolo nibagas. Umak umak daganak on ma manjago jombur biasona.dungi adong do muse alat na I gunaon pula gehet pararakkon emei dohot manggaorna. Dungi ra do on manombo umak umak I mula gehet manyerak eme I ibaen ia dohot pat nia. Biasona manjombur eme ikarejoon pula madung siap mamurpur sangape paiaskon eme na lambang non batang ni eme i. eme na madung ipaias biasona dipamasuk mei tu bagasan ni goni. Harana pula dapot eme na urang koring, goni nangkinan ibuka mei eme i dungi I sarsaran mei di bagas ibaen ma diginjang ni amparan I so ulang bucuk eme i. dungi pula madung las ari I eme nangkinan ipakaluar ma non goni I so ijombur. harana mula isimpan do eme na hurang hiang I ra do on masego eme I dohot marubah warnana manjadi gorsing dohot uap na pe muap mompap dungi pula padudaonna iba ra mei non eme I Malala ia. Ro ma harani na Malala eme i pula gehet gadison nia urak ma harga na. mula atia manjombur eme iba angkon na ijagoan dei indak tola itinggal tinggalkon I harana na bahatan non ro manuk, amporik dohot Binatang na mangan eme, dungi cuaca pe angkon na iligi dei harana manombo ra do ompot golap ari i. Tando ni eme na madung hiang biasona umak umak i i sargut ia ma eme i sanga madung dotuk sanga pir, mula madung pir eme i tando na mai madung hiang ijombur eme i. mula dung hiang ma ilala eme i i daik mei ipakumpul mai eme na ipararak di amparan i dohot ibuot ma sonduk ni eme niba so bisa ipamasuk tu goni i dohot ulang lupa manyadion tali dohot jahit goni na, harana pula madung siap ipamasuk sude eme i tu goni i baru ikarejoon mai manjahit na rapat so baru pula get ipadudaon tu masin eme i idokon ma ialap parmasin i eme niba i, dungi eme na ijombur i manombo indak langsung ipagilingkon ampuan ni eme i sude i cukup balanjo nia ma ia i. harana ntong baya manombo na porlu do giot gadison nia pasikolah anak nia, jadi targantung ampuna eme i mai sanga sonjia giot baenon nia. eme di bagas ni halak dihuta manjadi kabangggan ma lala ia i mula bahat martimpo timpo eme nia di bagas i.
Manyabi

**Manyabi** ima sada karejo na martujuan mambuat atau palagutkon  eme na madung masak disaba mamake sasabi. Angkon na manat-manat do iba manyabion anso inda mabugang tangan niba. Angkon na i pastion panyabi (alak na manyabi) i do sasabi on tajom anso bisa manggotap pangkal batang ni eme sahali tarikon. sahali manarik i dapot ma sanggolom eme na di lehen tu na manyagei(alak na papindah eme na madung i gotap tu bunbun). Eme nadi bunbun i muse ma di oban tu pardegean. Mandege ima manyarak burir ni eme i gon batangna.

Manyabi on inda um manggotap eme. Manyabi on di dok ma horja na di saba, harana pula manyabi rami-rami do di marsitolong-tolongan dohot mar mangan-mangan sangape na di dok Manyaraya. Di na Manyabion ma di pajongjong rinti (sopo ganan ni sagean). di ginjang ni rinti on ma Mardge, ima na pasarak eme sian batangna.

Di na Manyabion on, biaso do ibaen halak Mandailing. Marsialapari, ima tradisi marsitolong-tolongan di atia na manyabi.

## Sumberna
Mao Zedong

**Mao Zedong** (Hanzi: 毛澤東) (), ima sada tokoh filsuf dot napajongjong negara Republik Rakyat Tiongkok. Ia mamarentah manjadi Katua Partai Komunis Cino sian jongjongna negara on i taon 1949 sampe matenaia i taon 1976. Teori Marxis-Leninis, strategi militer, dot kabijakan politiknia sacara kolektif binoto manjadi Marxisme-Leninisme-Maoisme sanga Pamikiran Mao Zedong. Ia ima salah sada tokoh tarponting i sejarah modern Tiongkok.

Sorang tingon anak ni parkobun na kayo i Shaoshan, Hunan, Mao mangadopsi sada nasionalis Cino dot prospek anti-imperialis i mulo ni ngolunia, hal on ipangaruhi ni kajadian Revolusi Xinhai 1911 dot Gorakan Paopat bulan Mei (*May Fourth Movement*) i 1919. Mao ikonversi tu Marxisme-Leninisme atia karejo i Universitas Peking dot manjadi anggota napajongjong Partai Komunis China (PKT). Ia mamimpin *Autumn Harvest Uprising* i taon 1927. Saonok Porang Sudaro Tiongkok antara Kuomintang (KMT) dot PKT, Mao manolongi mandapotkon Tentara Narara , ipimpin kabijakan tano radikal Jiangxi Soviet dot ujungna manjadi kapala PKT saonok Pawai Lanjang (Long March). Bope PKT sementara dompak  markongsi dohot KMT i toru *United Front* saonok Porang Cino-Jepang Padua (1937-1945), siding taluna Jepang porang sipil Cino mulak dot i taon 1949 pasukan Mao patalu Nasionalis na manarik ibana tu Taiwan.

## Atia daganak

## Sumberna
Mapultak Gogo

**Mapultak gogo** sanga **Dentuman Gogo** () ima sada kajadian na mambaen pambontukan alam semesta mardasarkon kajian kosmologi mangenai bontuk awal dot parkembangan alam semesta (idokon juo dohot *Teori Mapultak gogo* sanga *Model Mapultak gogo*). Marrdasarkon parmodelan pultakan on, alam semesta, awalna i kaadaan sangat milas dot padat, mangembang sacara torus manorus sampe ari on. Mardasarkon pangukuran tardeges taon 2009, kaadaan awal alam semesta marmulo sakitar 13,7 miliar taon narobi, na sidungi totop manjadi Sumberna manjadi woktu tarjadina *Big Bang* on. Teori on madung mangalehen panjelasan paling komprehensif dot akurat na idukung ni metode ilmiah dot pangamatan.

## Sumberna
Marbasket

**Marbasket** ima olahraga bal markelompok na terdiri tingon dua tim maranggotaon masing-masing lima alak na saling martanding mambaen poin dohot mamasukkn bal tu bagasan karanjang laon. Marbasket sangat cocok itonton arana biaso imainkon i ruang olahraga tartutup dot umna mamorluon lapangan na relatif menek. Salain i, parmainan marbasket juo lobi kompetitif arana waktu parmainan biaso lobi copat muda ibandingkon dohot olahraga bal na lain, songon voli dot marbal. Adong 3 posisi utamo ibagasan marmain basket, ima : 

1) Forward, pamain na tugas utamona ima mambaen poin dohot mamasukkon bal tu karanjang laonn,

2) Defense, pamain na tugas utamona ima menjago pamain laon anso pamain laon payah mamasukkon bal, 

dot 3) Playmaker, pamain na manjadi tokoh kunci parmainan dohot mangatur alur bola dot strategi na imainkn ni dongan-dongan satimna.

Marbasket ima sada olahraga na paling jop roani alak Amerika Serikat dot alak i sabolah bumi lainna, songon i Amerika Selatan, Eropa Selatan, Lithuania, dot juo i Indonesia. Bahat kompetisi marbasket na iselenggaraon satiop taon, songon British Basketball League (BBL) i Inggris, National Basketball Association (NBA) i Amerika, dot Indonesia Basketball League (IBL) i Indonesia.

## Sumberna
Marbal

**Marbal** (Indonesia;**Sepak bola** ) ima dangka Olahraga na mampargunaon bal na biasona ibaen ngon bahan ulit dot imainkon dua tim na masing-masing maranggotaon 11 (sabolas) alak pamain inti dot sadebana pamain cadangan. Mamasuki abad napa-21, olahraga on madung imainkon lobi ngon 250 juta alak i 200 negara, na mambaen olahraga na lumobi populer i dunia. Marbal martujuan tu mambaen gol sabahat-bahatna dohot manggunaon bal tu gawang laon. Marbal imainkon i lapangan tarbuka na marbontuk parsogi panjang, i ginjang duhut sanga Duhut sintetis.

Sacara umum, umna panjago gawang sajo maia natola mangonai bal dohot tangan i bagasan daerah gawangna, sadangkan 10 (sapulu) pamain lainna iizinkon manggunaon sude sibukna salain tangan, biasona dohot pat manyipak, indora ambaen mangontrol, dot ulu ambaen mangkop bal. Tim na mambaen gol na bahatna i ujung partandingan manjadi namonang. Molo sampe waktu abis les na imbang, oni dapot ibaen undian, parpanjangan waktu sanga adu penalti, targantung tu format panitia kejuaraan. Ngon sada partandingan resmi, 3 poin ilehen tu tim namonang, 0 poin tu tim na kalah dot masing-masing 1 poin tu dua tim na marmain imbang. Bope songoni, namonang isada partandingan marbal dapot ibotalkon sawaktu-waktu molo adong skandal dot tindakan kriminal na tarbukti i pudi ni hari. Sada laga marbal dapot imonangkon sacara langsung tu sada tim dohot 3-0 muda tim laon sangajo mangundurkon diri ngon partandingan (*Walk Out*).

Paraturan partandingan sacara umum iparbaharui satiop tahonna sian induk organisasi marbal internasional (FIFA), na juo manyelenggaraon Piala Dunia setiop opat taon sakali.

## Sumberna
Marcel Proust

**Marcel-Valentin-Louis-Eugène-Georges Proust** (sorang i Auteuil, Perancis, 10 Juli 1871 – maninggal i Paris, Perancis, 18 November 1922 i umur 51 taon) ima sada cendekiawan, novelis, eseis dot kritikus Perancis, lobi tarmashur manjadi penulis "Manjalai woktu na mago" (i saro Perancis: À la recherche du temps perdu), sada karya monumental i fiksi abad pa-20na marisi pitu volume na itorbitkon sian 1913 sampe 1927.

## Bibliografi
* 1896 *Les plaisirs et les jours*
* 1904 *La Bible D'Amiens*; terjemahan dari *The Bible of Amiens* karya Ruskin.
* 1906 *Sésame et les lys*; terjemahan dari *Sesame and Lilies* karya Ruskin.
* 1913-1927 *À la recherche du temps perdu* ("Mencari Waktu Yang Hilang")
** *Du côté de chez Swann*, 1913
** *À l'ombre des jeunes filles en fleurs*, 1919
** *Le Côté de Guermantes*, 1920/21
** *Sodome et Gomorrhe*, 1921/22
** *La Prisonnière*, 1923
** *La Fugitive, Albertine disparue*, 1925
** *Le Temps retrouvé*, 1927
* 1919 *Pastiches et mélanges*
* 1954 *Contre Sainte-Beuve*
* 1954 *Jean Santeuil* (inda salose)

## Sumberna
Manyingkot

**Manyingkot** (, marasal tingon hata Latin *suicidium*, tingon *sui caedere*, "manyingkot ibana") ima sada parange sangajo na mambaen amatean ibana. Manyingkot dodas tarjadi ambaen putus asa, na pambaenna dodas isangkutkon dohot sega akal misalna depresi, gangguan bipolar, skizofrenia, katergantungan alkohol/alkoholisme, sanga panyalahgunaan obat. adong pe na mambaen sada halak i marsak situtu ima antara lain epeng sanga masalah i hubungan interpersonal dodas mambaenna. Usao tu mangantai manyingkot ima dohot manhat paakean sinjato api, pature panyakit jiwa dot panyalahgunaan ubat, dot maningkatkon kondisi ekonomi.

## Sumberna
Marbata

**Marbata** Bahat parmayaman ni dakdanak na tarbonggal diluat  ni mandailing.  ita dokon majolo guarna maralio, marsimbak, marbakakuit, marbata  dohot bahat dope muse parmayaman lainna. Sian na ita dokon nakkinani na lumobi tagina dilala dakdanak ima *marbata.* Marbata ima sada parmayaman ni dakdanak na mamake lampak ni arambir, i dokonma guar ni i sabut. Sabut on mada na ibaen jagoon ni halak namanjadi bayo diparmanyaman on. Nai dokon bayo ima halak na talu atiha mar uwang. Mar uwang nada lain pas ma on songon na mar hompimpa, pala dua halak nai doma na tinggal, ipa lanjut ma dohot mar pis. Mar pis on mamake jari ni tangan tolu mocom, molo jari telunjuk dibaenma antusanna halak sanga jolma, ibu jari antusanna ima gaja dohot na patoluna ima jari kelingking, antusanna ima porkis. Molo porkis pasuo dohot gaja na monang ima porkis, muda jolma marsuo dohot porkis na monang ima jolma, molo jolma muse marsuo dohot gaja monang mai gaja.

Dakdanak na manjadi bayo i disuru mei ke mandao. Sada alak adong ma na maniop sabut, baru di ambungkon ma sakuat  ni tenaga ni ibana, suda alak nadot i marmonjapan ma sude, dungi bayo nangkinani dialap ia mantong sabut na di ambungkon i. Subaru dipapayak ma sabut on di sada inganan tano na tar lapang. Dung di papayak sabut di ingananna, dijalakima alak na monjap nangkinani. Molo adong na tarida didokon ma guar ni alak nai, laos di degeon muse ma sabut i baru didokon bata. Muda sijagolap guar ni dakdanak nai, didokon ma “jagolap bata”. Songonima di baen sampe dapot sude halak na monjap  i, Ise na parjolo ima muse ma na manjadi bayo salanjutna.

Muda adong alak naso tarpaida ni bayo i, lari ma halai nai ima tu sabut i laos didegeon ma sabut nai  ulang lupa didokon bata. Muda songonon ia inda bisa manjadi bayo, angkon na bayo nai do parjolo mandapotna so bisa manjadi bayo na sanga pe panjago salanjutna. Adong muse, bope dung bahat dapot bayo i, anggo andong na mayantik lek bayo na porjoloi dope bayona. Manyantik ima molo adong alak nadohot on, pajolo ia sian bayo i mandapot sabut i baru diambungkon ibana, na songonan na jopan ma roha ni alak na dapot nangkinan arana on mada nai dokon parmainan diulaki. Ra do manombo bayo nainan sajo bayo nai inda margonti-ginti arana na di orgong ni halak do antong bayo naparjolo i. nai dokon di orgong muda bahat alak mangosom sa, so ia sajo bayo.

Ima molo bayo ita, di usaon do ulang ma dao tu sian sabut i, anso ulang tarsantik halak, dungi inda tola muse antong ma donok tu sajo iba muse, harana muda donok-donok sian sabut on didokon nihalak i mei, “jago-jago pira do bayo”.  

## Sumberna
Maret

**Maret** ima bulan patolu i Kalender Gregorian. Hata on ibuat tingon saro Bolanda "*Maart*" na marasal sarp Latin "*[[Mars (mitologi)|Mars]]*" na iyakini manjadi dewa porang Romawi. Mars juo diabadion manjadi gorar sada planet i Tata Surya.
Marga Mandahiling

**Marga** sangape golar kaluarga ima golar partando sian asal ni kaluarga niba sangape asal niba sanga on kaluarga najia, marga on biaso on adong i satiob kabudayaan I dunia on pula I kabudayaan ni halak Barat marga on dordoon idokon dohot golar belakang kabalikan ni dohot budaya ni Tionghoa dohot Asia Timur lain nai ima manibalkon marga nai I jolo adong pe najolo beberapa kabudayaan naso adong marga na ima contohna songkonon I Indonesia Suku Jawa. Bopena mandung adong na mangadopsi golar kaluarga nalai, ibagasan sistematis nai biologis on, marga ibaen margontian baen takson genus.

Marga on manjadi sada identitas I bagasan masyarakat dohot adat, marga on pe iturunkon sian ayah tu anak-anak nai. Marga on sacara turun-tamurun doon sian ompung na tu ayahna bar utu anakna baru tu paompuna sampe tu paling tarakhirna ima tu cicit nai. Marga on lobir dor doon I pargunaon daripada sian golar, biasona golar on pe isingkat sajodoon.

Marga ima gorar dongan saompung. Marga on ibuat tingon bariba ni amang (Ayah) niba do on muda di Mandailing. So binoto sanga dia natudia biaso adong dei tiop marga Tarombo na. Pula imandailing marga on manjadi sada panontu ni sada halak I naga ijia do posisi nia i paradatan on sangape naga ijia do posisini nia i masyarakat on, songkon na i jelaskon juo ima I Dalian Natolu mangatur juo nagan sonjia do parsaudaraan na bagen na adong i budaya on. Marga onpe mambaen sada halak sangape kaluarga i mamboto naga ise-ise do namanjadi saudaro nia dohot kerabat nia.

Marga on marroan inda baen na ro sendiri tai tong baen na malalui proses sosial-kultural proses pambaennan marga on ilatarbelakangi dohot gok aspekna ima samuloi on bisa juo manjago garis katurunan anso inda luntur sangape mago gara-gara parkawinan i luar etnis bagen.

## Marga na adong di Mandailing
*Batubara
*Daulay
*Lubis
*Mardia
*Matondang
*Nasution
*Rangkuti
*Parinduri

## Sumberna
Marie Curie

**Maria Skłodowska-Curie** (sorang i Warsawa, Polandia, 7 November 1867 – maninggal 4 Juli 1934 i umur 66 taon) ima namanguluon i bidang radiologi dot pamonang Hadiah Nobel dua noli, ima Fisika i 1903 dot Kimia i 1911. Ia pajongjong Curie Institute. Rap dohot alaklainia, Pierre Curie, ia manomuan unsur radium.

Curie ima salah sada ngon jarang kalak na mamonangi dua Hadiah Nobel i dua bidang, ima salah sada panaliti tarponting i bidang radiasi dot namambaen ia parintis radiologi. Catatan nia marisi tontang radioaktif, sampe baru-baru on sada pompu dadaboru *mandekontaminasia*.

Marie Curie ipagodang i Polandia di sabagas guru. Arani krisis i Polandia, ia manjadi alak namarsuada dot angkon namarimat. Na lobi dangolna dope, ia angkonna monjap-monjap get marsiajar elmunia. I taon 1891 Marie malanjutkon studinia tontang Fisika dot Matematika i Universitas Sorbonne. Baru sidung i ia kehe tu Paris giot sikola i Universitas Sorbonne ima ia bisa  lobi bebas get mambaen riset sampe akhirna sian bokalnia i ia mampu mangisolasi radium tingon laboratorium nia na sederhana; sian onma muloi ni kapopuleranna.

## Pranala luar

* Marie dan Pierre Curie dan Penemuan Polonium dan Radium - nobelprize.org
* Penghargaan Nobel dalam Fisika 1903 dan Penghargaan Nobel dalam Kimia 1911 – pidato penyerahan penghargaan Nobel
*  Biografi singkat di nobel-winners.com;
Marilyn Monroe

**Marilyn Monroe** (gorar lahir ima Norma Jeane Mortenson; lahir 1 Juni 1926 – maninggal 5 Agustus 1962 i umur 36 tahun) ima sada aktris dot peragawati Amerika. Natarbonggal arana mamerankon karakter "si pirang na oto", ia manjadi salah sada simbol seks na populer i taon 1950-an, na manandai parilaku tu seksualitas era maso i. Bope ia  sada aktris dohot bayaran paling godang, umna i sada dekade film-filmnia mandapot kauntungan sabahat $200 juta pado maso kamatiannia na misterius i taon 1962. Ia totop ianggap manjadi ikon budaya populer nagodang.

## Sumberna
Mark Twain

**Samuel Langhorne Clemens** (sorang 30 November 1835 – maninggal 21 April 1910 i umur 74 tahun), gorar pena-nia Mark Twain, ima sada novelis, panulis, dot pangajar markebangsoan Amerika Serikat. Sadebana karyania na paling tarmashur ima The Adventures of Huckleberry Finn, The Adventures of Tom Sawyer, The Prince and the Pauper, A Connecticut Yankee in King Arthur's Court dot sada buku non fiksinia, Life on the Mississippi.

Mark Twain sorang i taon 1835. Ia magodang i Hannibal, Missouri, sada kota namenek itopi batangaek Mississippi i Amerika Serikat. Atia poso najopan riania mangida kapal-kapal uap na pual-pail i i batangaek Amerika Serikat nagodang i.

Atia poso dope, Twain madung karejo manjadi juru cetak i sada percetakan, dot monombo manjadi penulis surat kabar. Manjadi poso-poso marumur bolasan taon, ia manjadi nakhoda kapal batangaek dot saonok opat taon marlayar i batangaek Mississippi.

I woktu Porang Sudaro Amerika i taon 1860, Mark pindah tu luak barat ima i California. Atia ima ia manguba gorar nia manjadi "Mark Twain" na mararti "dua depa bagasna". I ima istilah na ipakai ni awak kapal batangaek muda alai mangukur bagas ni aek.

Novel-novel Mark Twain na paling tarmashur ima The Adventures of Tom Sawyer, dot The Adventures of Huckleberry Finn.

Duana buku on masing-masing mancaritoon daganak marumur bolasan taon na atia ribur. Pangalaman-pangalaman ni alai na sehu i manggambarkon hangoluan i tonga abad pasambilanbolas, dot mancaritoon tontang partontangan-partontangan na masa antara poso-poso dot natobang. Songon ampir ngon panulisan Twain, buku-buku on bahat lawakna juo. Murmartamba umur, panulisan nia murmaserius. Mark Twain maninggal i taon 1910.

Pituah ni Mark Twain:

**Hadengganan ima hal na bisa i bege alak na ingol dot bisa tarida alak naso marmata.**

## Tautan Luar

* The Works of Mark Twain, Chapter-indexed, searchable versions of Twain's works
* Complete Literary Works of Mark Twain
* Mark Twain Quotes, Newspaper Collections and Related Resources
* Twain on The Awful German Language
* Complete text of ''No. 44, The Mysterious Stranger''
* Mark Twain mobile ebooks
Mardikir

**Mardikir** on ma sada bontuk kasenian na adong I mandailing natal kasenian on marnuansa islami doon na mandung adong samuloi on na jolo, biasona imaenkon ayah-ayah doon sangape tobang-tobang.

Na mardikir on adong muloi on 3 (tiga) sangape 4 (opat) alak na mamainkonna “gondang dikir” ima sabagai pangiring ni namarlogu dikir, taitong manombo adong doi pargondang nai na marlogu utama baru nalain nai manjadi parlogu latar. Seni partunjukan dikir oon dapot ikategorion ima sabagai musik polifoni na iselenggaraon I ari-ari nagodang islam songkonon Maulid Nabi dohot ari rayo Idul Fitri. Salain i dordoon I maenikon I acara orja godang pernikahan bagen orja haroan ni boru sangape mebat, pula patuaek bayo pe bisa juo doon imaenkon muloi on bagas na orja sampe tu aek kan.

Gondang dikir on ima jenis gondang rebana namarukuran na godang dohot diameterna ima 600 sampe 900 mm marbontuk na ibul. Bariba on ginjang nai ilapisi dohot mambran sian ulit ni lombu sangape ambeng, baru pula bagian sian on toru nai inda itutup i. adong pe logu – logu na I maen kon ima mamake saro Arab ima mamake modus tartontu sian tradiri music pan-Islam i jasirah Arab, tema ni logu nai ima marisi sajarah ni Nabi Muhammad SAW, nung i ajaran-ajaran agama Islam dohot nalain nai.

Pula i paiyut ma nanga onjia rona kasenian dikir on dohot parsapaan na arana bisa juo malalui masyarakat na ke tu Arab sangape malalui on huta na dao, I Bariba selatan laut Mandailing adong ma etnis Minangkabau na samuloi on najolo mandung mambaen kontak dohot masyarakat Mandailing.

## Sumberna
Markotek

**Markotek/marboru-boru** sanga Senggama sanga kopulasi ima karejo na ibaen sapasang binatang (tarmasuk alak) dohot padomu sanga mangantukkon alat kelamin tu alat kelamin pasanganna. Parsanggamaan ima bagian paling ponting i reproduksi seksual arani melanjamin tarjadina pambuahan i bagasan sibuk (umumna dohot papindah semen/sperma). na tarlibat bisa tu pasangan na marbeda jenis kelamin sangape hermafrodit, songon i siput.

## Sumberna
Marlange

**Marlange** ima gorakan sawaktu margorak i aek. Marlange biasona ibaen tanpa parlengkapan buatan. Acara on dapot imanfaatkon tu rekreasi dot olahraga. Marlange ipakai atia margorak ngon sada ganan tu gana nalainna i aek, manjalaki gulaen, maridi, sanga mambaen olahraga aek.

Marlange tu kaporluan marmayam dot martanding i baen i Tobat marlange. Alak juo marlange i Tobat, danau, dot laut manjadi bontuk marmayam. Olahraga marlane mambaen sibut sehat arana ampir semua otot urat nisibuk ipake sawaktu marlange.
Marlene Dietrich

**Marlene Dietrich** [IPA: marlɛnɛ ditriç] lahir 27 Desember 1901-Maninggal 6 Mei 1992) ima sada parlagu dot aktris Amerika-Jerman na unjung mandapot nominasi Academy Award. American Film Institute mandokon Dietrich manjadi salah sada tingon *AFI's 100 Years... 100 Stars|Greatest Female Stars of All Time* i nomor 9.

## Filmografi

* *Love Tragedy* (1923)
* *The Little Napoleon* (1923)
* *Man by the Wayside* (1923)
* *Leap Into Life* (1924)
* *Dance Mad* (1925)
* *The Bogus Baron* (1926)
* *[[Manon Lescaut]]* (1926)
* *Madame Doesn't Want Children* (1926)
* *A Modern DuBarry* (1927)
* *Chin Up, Charley!* (1927)
* *His Greatest Bluff* (1927)
* *Cafe Electric* (1927)
* *Princess Olala* (1928)
* *Dangers of the Engagement Period* (1929)
* *I Kiss Your Hand Madame* (1929)
* *The Woman One Longs For* (1929)
* *The Ship of Lost Men* (1929)
* *[[Der blaue Engel|The Blue Angel]]* (1930)
* *[[Morocco (1930 movie)|Morocco]]* (1930)
* *Dishonored* (1931)
* *[[Shanghai Express (Film)|Shanghai Express]]* (1932)
* *Blonde Venus* (1932)
* *[[The Song of Songs]]* (1933)
* *[[The Scarlet Empress]]* (1934)
* *The Fashion Side of Hollywood* (1935)
* *[[The Devil is a Woman]]* (1935)
* *I Loved a Soldier* (1936) (tidak diselesaikan)
* *Desire* (1936)
* *The Garden of Allah* (1936)
* *[[Knight Without Armour]]* (1937)
* *Angel* (1937)
* *[[Destry Rides Again]]* (1939)
* *Seven Sinners* (1940)
* *[[The Flame of New Orleans]]* (1941)
* *Manpower* (1941)
* *The Lady Is Willing* (1942)
* *[[The Spoilers]]* (1942)
* *Pittsburgh* (1942)
* *[[Show Business at War]]* (1943)
* *Follow the Boys* (1944)
* *[[Kismet (1944 film)|Kismet]]* (1944)
* *Martin Roumagnac* (1946)
* *Golden Earrings* (1947)
* *[[A Foreign Affair]]* (1948)
* *Jigsaw* (1949) (Cameo)
* *[[Stage Fright (film)|Stage Fright]]* (1950)
* *[[No Highway in the Sky]]* (1951)
* *[[Rancho Notorious]]* (1952)
* *The Monte Carlo Story* (1956)
* *[[Around the World in Eighty Days (1956 film)|Around the World in Eighty Days]]* (1956) (*cameo*)
* *[[Witness for the Prosecution]]* (1957)
* *[[Touch of Evil]]* (1958)
* *[[Judgment at Nuremberg]]* (1961)
* *Black Fox: The True Story of Adolf Hitler* (1962) (dokumentasi) (narator)
* *[[Paris, When It Sizzles]]* (1964) (*cameo*)
* *[[Schöner Gigolo, armer Gigolo|Just a Gigolo]]* (1979)
* *Marlene* (1984) (dokumentasi) (Dietrich meminta kepada sutradara Maximilian Schell agar hanya suaranya yang terdengar)

## Pranala luar

* Situs resmi
* 
* 
* Marlene Dietrich UK Website The Legendary,Lovely Marlene
* Marlene Dietrich di Internet Broadway Database
Marorot

**Marorot** ima sada karejo manjago daganak, manjago daganak biasona dikarejoon alak namandung marripe sangape namandung adong sinuan tunasna. Marorot bisa muse do i serahkon tu alak nagodang sangape namandung manginjang magodang dipamatangna. Adong muse dope paroroton on dilehen tu Sinuantusna na paling godang. Na biaso karejo marorot on dibaen ima pala ibana ke tu saba sangape kobun. Amang dohot inangna markarejo laeng sinuan tunasna ma manjago angina. Biasona marorot on dikarejoon ima disopo dungi muse adong do parompa nai kobetkon tu tiang ni sopo i, sada dokobetkon disiamun dungi sadanai disiambirang dohot dipamasuk ma daganak nai parorot i tubagasan diparompa naikobet nangkinani sambil ditulakkon sampe mutuk tu jae dot tu julu nasongonan idokokon ma on mambue-bue

Mambue-bue urang do diraso pasna muda inda pe ditamba dohot ende nai dokon bue bue, bue-bue on dilogu on sampe tarpodom danak nagkinani. adong muse dope marorot sambil marceken. marceken on dikarejoon inangna atia sonang roha ni ibana, ditiop ma katiak ni dakdanahon mukona dibaen adop inang nai, baru diangkat mon tuginjang dot tu toru ditamba muse dohot ende dot logu. sude tujuan nion mambaen sonang diroha nidakdanakna sampe modom so bisa inang nai karejo sangape marusaho.

## Sumberna
 Sibarani, Robert, MS. Ensiklopedia kebudayaan kawasan Danau toba. Kemdikbudristekdikti. Balai Pelestarian nilai Budaya Provinsi Aceh : Aceh-Sumut
Mars

**Mars** (simbol ) ima planet tardonok paopat na sian Mataniari. Gorarnia ibuat sian dewa porang Romawi, Mars. Planet on i igorar manjadi "planet narara" arani nida sian dao marwarna tarrara-rara. On arani adongna bosi(III) oksida i ginjang planet Mars. Mars ima planet batu-batu dohot atmosfer na nipis. I parmukoan Mars adong kawah, gunung marapi, lembah, gurun, dot tudung es. Periode rotasi dot siklus musim Mars mirip dohot Bumi. I Mars jongjong Olympus Mons, gunung paling ginjang i Tata Surya, dot Valles Marineris, lembah targodang i Tata Surya. Salain i, i bolaan utara adong cekungan Borealis na maliputi 40% parmukaan Mars.

## Mandokna
Marsiajar

**Marsiajar** ima mamparsiajari parbinotoan, sinaloan, dot kabiasoan sakelompok alak na iturunkon tingon sada generasi tu generasi satorusna lewat pangajaran, pangalatihan, sanga panyisean. Marsiajar dodas tarjadi i toru ajaran alak na lain, tai juo mamungkinkon sacara otodidak. Etimologi hata marsiajar on marasal tingon saro Latin ima *ducare,* artina “manuntun, mangarahkon, sanga memimpin” dot awalan *e*, artianna “kaluar”. Jadi, marsiajar mararti karejo “manuntun tu ruar”. Satiop pangalaman na puna *efek formatif* tu cara ni alak marpikir, mangaraso, sanga tindakan bisa ianggap marsiajar. Marsiajar umumna ibagi manjadi tahap songon prasikola, sikola dasor, sikola manonga dot sidungi parguruan ginjang, universitas sangape magang.

Sada halak tingon marsiajar madung i akui ni bahat pamarentah ma on. I tingkat *global*, Pasal 13 Kovenan Internasional tontang Hak Ekonomi, Sosial dot Budaya mangakui hak satiop alak  bisa marsiajar. Bope marsiajar i wajib i ampir sude ganan sampe umur tartontu, bontuk marsiajar dohot adong i sikola dodas inda ikarejoon, dot adongjuo simatobang mamili u marsiajar home-schooling, e-learning sanga na sarupa tu pompar nialai.

## Sumberna
Martandang(Angkola- Mandailing)

Martandang (Angkola-Mandailing)
Martandang ima karejo ni naposo bulung manopotkon nauli bulung dot caro torang-torangan. Biasona martandang on ima lanjutan ni markusip asa pe sabalikna. Markusip on ma na manjadi lanjutan ni martandang. Di na martandang, bahat naso tola harana alai rap marsipaligi-ligian langsung. Di na markusip on juo inda tola di karejoon songon mardua-duaan. Harani ima, paduahon bagian angkon di dongani pandongani ni adaboru. Dung i, adaboru i dongani bou 'sudaro adaboru na ngon ayah'.

Di na martandang on dikarejoon i sada bagas asa pe di sada ganan parlagutan ni rap parjuguk-jugukan ni adaboru songon di sopo-sopo asa pe di ginjang ni amak na i paombang di toru ni ayu-ayu na pur-pur. Pala Markusip dikarejoon di borngin ni ari, on pe martandang somal dikarejoon torang ni ari anso bisa di ligi hatobangon. Di na martandang on di paso na onokna jom 2 arian. 

Naposo bulung na ngon luar huta, on pe porlu mangido isin tu naposo bulung na di huta i. Songoni poda na di pasahat tu nauli bulung sampe alai dapot marlugut dot painteon di sada tempat asa pe di bagas. Hatobangon na madung pohom namasa on dohot mandokon poda na porlu di patuhi.
Marpangir

**Marpangir** on ma sada teradisi na adong i mandailing ima ibaen pas get masuk bulan Ramadhan, pula I ligi on saro ima marpangir on sian hata “pagir” baru itamba ma hata “mar” na manjadi hata karejo. Sabotulna tradisi on mandung naget pudar ma on on arana mandung gok halak naso mangkarejoon marpangir on be. Marpangir on ima kegiatan paiyas diri ima ibaaen i aek na godang, ipancuran pe bisa sangape i pantai. Adongpe marpangir ramuan na ipasiap ima muloi on oandan musang, bugo kenaga, jeruk purut, tapak leman, akar wagi. Marpangir on manjadi warisan na mandung i wariskon sian leluhur na jolo sampe sannari ima I mandailing dohot I angkola bangen, dan on pe sabotul na I na jolo ibaen panggonti ni sabun anson uskus iba ima so marpangir na jolo pas nung get masuk bulan suci Ramadhan, ima so leluhur on mambaen wewagi-wewagian sian on alam ima campuran-campuran sian sian bugo dohot unte bangen songkonon na I tuliskon inginjang i.

Nungdo masuk islam manjadi agam na I ciob masyarakt I mandailing natal on dohot tu angkola an istilah marpangir on manjadi sada tradisi taonan doma na ibae ima manyambut bulan suci Ramadhan, malaksanaon tradisi marpangir on ima bontuk rasa bembira niba doma na akan manyambut bulan na agung on ima bulan suci Ramadhan on. Penyambutan nai ima muloi on paiyas diri dohot ate-ate niba ma, pula tong ate-ate niba paiyasna ima mamake doa dohot managion ceramah, pula paiyas badan ima mamake burangir on ma so iyas iba dohot uskus. Jadi na pula mandng masuk Ramadhan on mandung iyas dohot suci iba, jadina marpangir on ima manyucion diri niba sian sude kotoran dohot so wangi buseng.

Pula on keyakinan masyarakat mandailing dohot angkola marpangir on bisa doon mangusir sagalo mocom rasa dengki, iri hati, nafsu dohot amarah na adong I hatih dohot ulu ni sada halak I, jadina pas mamasuki bulan na suci halak on mandung suci juo lahir dohot batin na. kasucian ni sada halak I ima manjalani ibadah puasoi ima iukur sian kamampuan nia mangendalion diri nia na paling utamana manjago parsaudaraan sesame muslim, on ma tradisi na ibaen pas mangan pajar sangape sahur.

Dungdo masuk zaman sannari so markurang pe halak on na marpangir on arana kan tujuan ni marpangir on pe sabotulna manwamgion diri doon sannari mandung adong ma sabun jadina mandung bisa ma iba uskus I, baru nung do masuk iaslam tu Mandailing on jadina masyarakat on muloi ma maninggalkon teradisi on arana I islam I sendiri inda dong on budaya na songkononan maridi rame0rame I batang ni aek an so paiyas diri na. salain i ipe marpangir on gok imamfaat kon halak sabagei kesempatan mambaen zina songkonon naposo-poso nai dohot bujing-bujing nai na margandak i rap maridi ma halai I batang aek an baru inda na tontu buseng I naga aha n aikarejoon hali isi, on ma deb ana mambaen marpangir on muloi itinggalkon.

## Sumberna
Marripe

**Marripe** ima kobetan sosial sanga kobet parjanjian uhum antar jolma na mambaen na parkouman dohot na manjadi sada ''pranata'' i budaya sada huta na pa-sah sambungan antar jolma na biasona intim dot seksual. Marripe umumna imuloi dot ipasah dot upacara langka matobang. Umumna marripe idalani dohot maksud giot mambontuk sabagas.

Targantung budaya i hutana bontuk marripe bisa marbeda-beda dot tujuanna bisa marbeda-beda juo. Tai umumna marripe i ekslusif dot mananda konsep parselingkuhan manjadi palanggaran taradop dinamarripe. Marripe umumna idalani dohot maksud giot mambontuk sabagas. Umumna marripe angkon nasah dohot langka matobang.

## Sumberna
Martin Luther

**Martin Luther**, O.S.A. (; ) ima sada profesor teologi, komponis, imom, dot datu markebangsoan Jerman, dot sada tokoh marpengaruh i Reformasi Protestan.

Luther manjadi panontang sadebana ajaran dot karejo Gareja Katolik Roma. Ia sangat mambantah pandangan Katolik satontang indulgensi sanga songondia na iboto nia, molo kabebasan tingon ukuman ibaen dosa bisa ituor dohot epeng. Luther mangusulkon sada musawarat akademis saputar praktik dot kaefektifan indulgensi i *[[95 Tesis]]* karionia taon 1517. Panulakannia tu manarik mulak sude ajaran i tulisan-tulisannia i pangidoan Paus Leo X i 1520 dot Kaisar Romawi Naias Karl V i 1521 i Sidang Worms mambaen ekskomunikasinia ni si paus do pamakluman ibana manjadi sada pangalanggar uhum ning si kaisar.

Luther mangajarkon molo kaselamatan dot, konsekuensinia, hangoluan kekal inda dapot dohot parange-parange nadenggan, tai itarimo ni alak purcaya samata-mata manjadi anugerah bebas tingon rahmat Allah lewat iman i Jesus Kristus manjadi panobus ni dosa. Teologinia manontang otoritas dot jabatan kapausan dohot mangajarkon molo Alkitab ima sada-sadana sumber parbinotoan na iwahyuon sacara ilahiah tingon Allah dot manantang sakerdotalisme dohot mamandang sude alak Karisten manjadi imom na kudus.

## Sumberna
Marturi-turian

**Marturi-turian**, ima pasampeon sada carito. Turi-turian ima sada carito rakyat na di sampeon langsung. Inda binoto sanga ise na parjolo mambaen caritoon, tai markombang di masyarakat. Turi-turian on di sampaeon simatobangna tu daganakana anso mandapot pandangan tu hangoluan. Halak na malo pasampeon Turi-turian ima di dokon Bayo Parturi. Saonnari Parturi dohot Turi-turian on madung mago di Angkola dohot Mandailing. 

Turi-turian na adong di Angkola:

# Asal-Usul ni Gorar Huta Batu Nadua
# Sada Ina-ina na Pistar
# Si Biaok
# Si Jabukkuk dohot Si Japitung
# Si Bisuk na Oto
# Asal-Usul Tor Simago-mago
# Ursa Dohot Kerek
# Landut dohot Joling-Joling
# Si Jabar dohot si Samir
# Si Pogos

Turi-turian na adong di Mandailing Natal:

# Si Lundu ni Pahu
# Si Sampuraga
# Raja Gorga di Langit
# Si Jahidin
# Nan Sondang Milong-ilong
# Si Baroar
# Si Aji Malim Deman
# Si Raja Onas di Mandailing
# Si Tapi Surat Tangan
# Jalak Maribo dohot ompu Sagadon

Turi-turian marisi satontang sejarah,poda dohot sipaingot. Tarsongon:

# Sipaingot anso marholong tu simatobang; Si Jabar dohot si Samir
# Sipaingot anso ulang durako: Si Sampuraga.

## Sumberna
Marungut-ungut

Menurut I marungut-ungut alak lai mangkarejohonna bope na poso-poso bope na tobang- tobang. Marlaguon marungut- ungut di lakuon dohot sora na lambat dohot sora na menek dohot sora nah alus. Marungut -ungut di lagoon di inganan na somal dohot inda bahat halak manontonna. Marungut-ungut biasona di par gonti- gontion dohot urning suling. Ungut- ungut on biasona martujuan gehet mambandingkon parholas marungut-ungut dohot maluapkon perasaan na adong di bagasan ni ate-ate dohot na adong di pikiran ni hamu.
Marvoli

**Marvoli** ima sada parmainan olahraga na imainkon dua grup marlaonan. Masing-masing grup puna onom alak pamain. Adong juo mocoman ni parmainan bola voli pantai na masing-masing grup puna dua alak pamain. Olahraga  Voli itoru FIVB on ma (Federation Internationale de Volleyball) manjadi induk organisasi internasional, sadangkan i Indonesia, olahraga marvoli i urus PBVSI (Persatuan Bola Voli Seluruh Indonesia).

## Sumberna
Marxisme

**Marxisme** ima sada pohom na marasal tingon *pandangan-pandangan* Karl Marx. Marx manyusun sada teori na godang on markaitan dohot *sistem* ekonomi, *sistem* sosial, dot *sistem* politik. Pangiut teori on idokon manjadi **Marxis**. Marxisme muloi ngon materialisme dialektis dot materialisme historis dot panerapanna i hangoluan sosial.

## Sejarah na
Ideologi on pe lahir ima i abad na pa 19 ma ima i toga ni kajadian nalai pas sosial dohot ekonomi na mandung inda satara be torus doon ikombangkon.

## Sumbena
Mary Todd Lincoln

**Mary Ann Todd Lincoln** () ima dongan sabagas ni Presiden pa-16 Amerika Serikat, Abraham Lincoln. Ia ima Inang Negara Amerika Serikat sian taon 1861 sampe taon 1865.

## Sumberna
Marzanji

**Marsanji** sangape Al-Barzanji ima sada doa-doa, pujian mancaritoon riwayat ni nabi Muhammad SAW na biasa iparbegeon dohot irama na tartontu, isi ni marzanji on pe mancarition juo silsilah ni katurunan nai on masa daganak tu poso-poso torus sampe I angkat manjadi nabi dohot kajadian na ibaen so manjadi contoh tu halak na mangolu naga sonjia do hita na mangoluon pula martindak.

Golar Barzanji on pe ibuat tingon golar ni pangarang nai ima sada halak sufi namargolar Syaikh Ja’far bin Husin bin Abdul Karim bin Muhammad Al-Brzanji. Baliau on pe ima pangarang ni kitab maulid na masyur dohot terkenal doon golarnai ima Maulid Al-Barzanji. Karya tulisan nai sabotulna marjudul iqd Al-Jawahir (gonjong permata) sangape Iqd Al-Jawhar fi Mawlid An-Nabiyyil Azhar. Barzanji on sabotul na golar ni sada tempat I Kurdistan, Barzanji golar Al-Barzanji on manjadi popular ima itahun 1920-an pas do i Syaikh Muhmud Al-Barzanji mamimpin pambarontakan nasional Kurdi ima tu inggris ima na jolo na manguasai Irak.

Kitab Maulid Al-Barzanji on karangan ni beliau mon na masuk salah sada kitab na paling gok halak mambotona baruna luas buseng panyebaran na tu negeri Arab dohot islam, tu timur dohot tu barat dok juo don halak arab dohot naso halak arab na mangapil kitap on baru alai mambaca I acara ke agamaan. Kandungan nai sasuai dohot ringkasan (*Khulusan*) Sirah Nabawiyah na maliputi kisah kelahiran ni beliau pangutusan na ima sabagai rasul, hijrah, akhlaq, peperangan hingga wafatnya. Syaikh Ja’far Al-Barzanji ilahir kon ima I ari kamis awal bulan zulhijjah taon 1126 i Madinah Al-Munawwaroh baru wafatnai ima I ari salasa lewat asar 4 Sya’ban Taon 1177 H I kota Madinah dohot ikuburkon i jannatul Baqi ima sabariba ngon toru maqam ni beliau sial kalangan anak-anak adaboru junjungan nabi Muhammad SAW.

## Adong pe bacaan ima
Abtadi ul imlaa bismidz dzaatil aliyyati mustadirron faidlol barokaati aalaa ma anaa lahuu wa awlaah

Wa utsanni bi hamdin mawaariduhu saa ighotun haniyyah, mumtathiyan minasya syukril jamiili mathooyaah

Wa usholli wa usallimu alan nuril maushuufi bit taqodumi wal awwaliyyah, Almuntaqilli fil ghuroril karimati wal jibaah

Waastamnihullaha ta alaa ridwanan yakhusshul itrotath thoohirotan nabawiyyah. Wayaummus shohabata wal atbaa a wamawwalah

Wa astajdiihi hidaayatan lisulukis subulil waadhihatil jaliyyah. Wahifzan minal ghowaayati fii khithotil khotoo i wakhutooh

Wa ansyuru min qishhotil maulidin nabawiyyi burudan hisanan abqoriyyah. Naadziman minan nasabisy syariifi iqdan tahallal masami u bihulaah

Wa asta inu bi haulillahi ta’aala wa quwwatihil qowiyyah fa innahuu laa haula wa laa quwwata illaa billaah.

## Sumberna
Martin Luther King Jr.

:*"An eye for an eye makes the whole world blind."<br>-Martin Luther King, Jr.*
Pendeta **Martin Luther King, Jr.**, Ph.D. () ima panarimo Nobel, pendeta Baptis dot aktivis HAJ alak Afrika-Amerika. Ia ima salah sada pamimpin tarponting i sejarah AS dot i sejarah non-adugigo i jaman modern, dot ianggap manjadi pahlawan, pambaen pardamean dot martir ni bahat alak i duniaon. Sada satonga dekade sidung pambunun ni ibana i taon 1968, Amerika Serikat manotapkan sada ari tempo tu na mangingot ia, Ari Martin Luther King.

## Sumberna
Marturi

**Marturi** marcarito di bagasan budaya Mandailing,  ima na nidok Marturi. Tai marcarito nai *lisan* do, inda na tarsurat. Alak na marturi nai dipio ma i Bayo Parturi. Carito na isampeon dompak marturi nidok muse ma goarna Turi-Turian. 

Marturi on tarmasuk ma ragam ni *sastra lisan*. Angke *sastra lisan* do na adong di budaya Mandailing. Anggo sastra tulisan inda adong on dapot. Nungdo markombang torus aksara Latin i maso ni Kolonialisme mamaben turi-turian tradisonal Mandailing on inda markombang be, baru nung i ro buseng ma TV na mambaen marturi on muloi i tinggalkon.  

Bahat do muse ragaman ni turi-turian. Umpama na: 

# "Sibaroar"
# "Turi-Turian ni Raja Gorga di Langit dohot Sutan Suasa di Portibi"
# "Nan Sondang Milong-ilong"
# "Sampuraga"
# "Si Langkitang dohot Si Baitang"
# "Bujing Sambilan Jogi"
# "Si Lundu ni Pahu"
# "Dua na Saina"
# "Si Tapi Surat Tagan"

## Sumberna
Masyarakat

**Masyarakat** (artianni istilah *society*) ima sakelompok alak na mambontuk sada ''sistem'' satonga tartutup (sanga satonga tarbuka), i dia ampir sude *interaksi* ima antara satiop halak on na adong i kelompok i. Hata "*masyarakat*" i marurat tingon hata i saro Arab, musyarak. Lobi abstrakna, sada masyarakat ima sada jaringan hubungan-hubungan antar entitas-entitas. Masyarakat ima sada komunitas na interdependen (saling targantung sada sama lain). Umumna, istilah masyarakat ipake tuna mangacu sakelompok alak na rap mangolu i sada komunitas na taratur.

## Sumberna
Mata epeng

**Mata epeng** ima alat pambayaran transaksi ekonomi na ipake i sada negara tarmasuk ma Indonesia, satiop negara adong doon mata epeng na mandung sarap porcayo halak i ima ibaen nalai na adong i negara i. Adong aturan mandung itorbit kon manjadi *undang undang* yang telah terbit berdasarkan i satiob negara nalai na adong i dunia on.

Daftar ni mata epeng na mandung adong tarida imaː

# **Dinar** Dinar ima mata epang na ipake i negara Timur Tengah ima samuloi tingon Aljazair, Bahrain, Irak, Kuwait, Tunisia, Yordania, Libya, Serbia, dan Republik Makedonia. 
# **Dolar** Dolar ima igunaon i negara Amerika Serikat, Kamboja, Timor Leste, Ekuador, El Salvador Kepulauan Marshall, Federasi Mikronesia, Palau. 
# **Peso** Peso ima mata epeng na i pargunaon i negara Filipina, Argentina, Meksiko, Chili, Kolombia, Uruguay, Kuba, dan Republik Dominika.
# **Rupiah**Rupiah ima mata epeng na i pargunaon i negara  Negara Kesatuan Republik Indonesia.
#**Euro**Euro ima mata epeng na i pargunaon i negara Austria, Belgia, Siprus, Estonia, Finlandia, Prancis, Jerman, Yunani, Irlandia, Italia, Latvia, Lithuania, Luksemburg, Malta, Belanda, Portugal, Slovakia, Slovenia, Spanyol. 
#**Pound** ima mata epeng na i pargunaon i negara Inggris, Skotlandia, Wales, dan Irlandia Utara.

ima daftar ni epeng dohot negarana na adong i dunia on

## Sumberna
Sidumadang ari

**Sidumadang ari** (simbol ) sanga **Mataniari** ima bintang i pusat sangape itoga-toga ni Tata Surya. 'Bontukna ampir ibul dot tardiri tingon plasma milas marcampur medan magnet. Diameterna sekitar 1.392.684&nbsp;km, kira-kira 109 kali diameter Bumi, dot massana (sakitar 2 kilogram, 330.000 kali massa Bumi) mawakili urang lobi 99,86 % massa total Tata Surya.

## Sumberna
Mate

**Amatean** sanga **ajal** ima ujung ni hangoluan, indadongna nyawa i organisme biologis. Sude makhluk namangolu i ujungna nangkan mate sacara permanen, bope arani dobob alami songon nyae sanga arani sobob inda alami songon mara. Sidung amatean, sibuk makhluk hidup mangalami pambucukan. Istilah lain na dodas ipake ima **[[maninggal]]**, **[[wafat]]**, **[[tewas]]**, sanga **[[mate]]**.

## Sumberna
Materialisme

**Materialisme** ima paham i filsafat na mandokon molo hal na bisa idokon botul-botul adong ima materi. I dasorna sude hal tingon ni materi dot sude fenomena ima hasil interaksi material. Materi ima sada-sadana substansi. manjadi teori, materialisme tarmasuk paham ontologi monistik. Tai, materialisme marbeda dohot teori ontologis na idasorkon tu dualisme sanga pluralisme. I namangalehen panjelasan tunggal tontang realitas, materialisme marsiborangan dohot idealisme.

Materialisme inda mangakui entitas-entitas nonmaterial songon roh, jadi- jadian, setan dot malaikat. Palaku-palaku immaterial inda adong. Inda adong Tuhan sanga dunia adikodrati. Realitas sada-sadana ima materi dot sanga aha namanjadi manifestasi tingon aktivitas materi ma. Materi dot aktivitasna marsifat abadi. Inda ad9ng panggorak parjolo sanga sobob parjolo. Inda adong hangoluan, inda adong pikiran na kekal. Sude gejala maruba, ujungna mangalobii eksistensi, na mulak-mulak tu dasor material primordial, abadi, i sada paralihan wujud na abadi tingon materi.

## Sumberna
Max Planck

**Max Karl Ernst Ludwig Planck** (sorang i Kiel, Schleswig-Holstein, Jerman 23 April,1858 maninggal i Göttingen, Niedersachsen, Jerman 4 Oktober 1947 i umur 89 taon) ima sada fisikawan Jerman na bahat nida manjadi panomu teori kuantum.

Sorang i Kiel, Planck mamuloi karir fisikania i Universitas München i taon 1874, lulus i taon 1879 i Berlin. Ia mulak tu München i taon 1880 get mangajar i universitas on, dot pindah tu Kiel i 1885. I sodun ia marbagas dot Marie Mack taon 1886. I taon 1889, ia pindah tu Berlin, idia sian 1892 ia juguk manjabat teori fisika.

I 1899, ia manomuon sada konstanta dasor, na igorar konstanta Planck, dot, manjadi contoh, na ipake tu mangetong energi foton. Juo i taon on, ia manorangkon unit Planck na marupaon unit pangukuran mardasorkon konstanta fisika dasor. Sataon dungni, ia manomuon hukum radiasi milas, na igorar Hukum radiasi badan hitam Planck. Hukum on manjadi dasor teori kuantum, na ro sapulu taon dungbi i kerja samania dot Albert Einstein dot Niels Bohr.

Sian taon 1905 sampe 1909, Planck manjabat manjadi kapala Parsadaan Fisikawan Jerman (*Die* *Deutsche Physikalische Gesellschaft*).

## Pautan ruar

*  Timeline of Nobel Prize Winners
*  On the Law of Distribution of Energy in the Normal Spectrum. Annalen der Physik, vol. 4, p.&nbsp;553 ff (1901)
*  Max Planck Winner of the 1918 Nobel Prize in Physics
*  Life–work–personality. Exhibition on the 50th anniversary of Planck's death
Maximilian Weber

**Maximilian Weber** () ima sada ahli ekonomi politik dot sosiolog tingon Jerman na ianggap manjadi salah sada napajongjong elmu sosiologi dot administrasi negara modern. Kario utamonia satontang rasionalisasi i sosiologi agama dot pamarentahan, bope ia dodas juo manulis i bidang ekonomi. Karionia nalumobi tarbonggal ima esai na marjudul *[[Etika Protestan dot Semangat Kapitalisme]]*, na mamuloi panyisean nia satontang sosiologi agama. Weber marpandapot molo agama ima salah sada alasan utamo tu parkombangan na marbeda tingon budayo Barat dot Timur. I karionia na tarbonggal lainna, *Politik manjadi pioan*, Weber mangartion negara manjadi sada lembaga na puna monopoli i pamakean sinagogoan sibuk sacara sah, sada artian na manjadi ponting i studi satontang elmu politik Barat modern.

## Sumberna
Medan

**Medan** ima sada kota na tar dokon na paling maju na adong i perovinsi Sumatera Utara, kota on pe martibal ma itoga-toga ni kabupaten Deli Serdang.
Megawati Soekarnoputri

**Dr.(H.C.) Hj. Dyah Permata Megawati Setyawati Soekarnoputri** sanga biaso binoto **Megawati Soekarnoputri** sanga biaso ipio dohot pioan "Mbak Mega" (sorang i Yogyakarta, 23 Januari 1947) ima Presiden Indonesia na palima na manjabat sian 23 Juli 2001 sampe 20 Oktober 2004.  

## Sumberna
Mei

**Mei** ima bulan palima i Kalender Gregorian. Gorarnion marasal tingon saro Latin na amungkinan mangarujuk tu Dewi Maia. Bulan on puna 31 ari.
Meksiko

**Parsadaan Negara-Negara Meksiko** sanga **Meksiko** (Saro Inggeris: *United Mexican States*, Saro Spanyol: *Estados Unidos Mexicanos* sanga *México*) ima sada negara na maringanan i Amerika Utara marbalok dohot Amerika Serikat, Guatemala dot Belize i bariba tenggara, Samudra Pasifik i barat dot Teluk Meksiko dot Laut Karibia i bariba timur. Ia ima negara targodang patolu i Amerika Latin dot juo negara na paling bahat marsaro Spanyol. Gorar negara on ibuat tingon gorar ibu kotana na marasal tingon gorar ibu kota kuno Aztec ima *Mexico-Tenochtitlan*. *Mexi* ima sabagian gorar Mexitli, ima gorar dewa porang baru nung i buseng *co* artianna 'ganan' dot *ca* artianna 'alak'.

## Sumberna